Kummentatur tal-futbol u l-editur maniġerjali ta’ Smash Television ġew immultati €3000 wara rimarki lejn referee ta’ logħba futball li xxandret b’mod dirett. Il-każ seħħ bħal daż-żmien erba’ snin ilu waqt il-kummentarju tal-logħba bejn Sliema u Qormi. Wieħed mill-kummentaturi tal-logħba, Josef Galdes, ma tantx kien qed jaqbel ma’ kif ir-referee kien qed jikkontrolla l-logħba u sejjaħ lir-referee Chris Lautier, bħala l-figolla tas-sena meta dan ordna penalty. Fil-ġudizzju tiegħu, il-maġistrat Francesco Depasquale sejjaħ il-kummentarju tal-logħba bħala wiehed baxx u kważi redikolu, u għalkemm xi deċiżjonijiet li ħa r-referee waqt il-logħba kienu kontroversjali, il-kummentatur seta’ evita kummenti li ma kienx hemm posthom.